Løvskogmattevever

Løvskogmattevever (Microneta viaria) er en av edderkoppene i gruppen mattevevere og dvergedderkopper (Linyphiidae).

Utseende  
Løvskogmattevever er en liten edderkopp, mellom 2 og 3 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Løvskogmattevever er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Microneta (tysk)

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper
Dyr formelt beskrevet av John Blackwall
Edderkoppdyr formelt beskrevet i 1841